Cuneiform Tablet CCT 6 47c (BM 113611)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-ḫu-bu-ur-ma a-na pu-šu-ke-en₆ qí-bi-ma a-šu-mì i-ku-nim ša ta-áš-pu-ra-ni a-na-kam a-šu-mì šál-ša-tí-šu i ma-tí-im ra-bi-ṣa-am a-ḫa-az-ma iš-tí wa-ar-ki-ú-tim a-ša-pá-ra-kum KÙ.BABBAR ša tù-šé-bi-lá-ni ki-ma AN.NA ša-du-ú-ni AN.NA ú-lá ni-iš-ta-a-am ša KÙ.BABBAR-pí TÚG.ḪI.A ni-ša-a-ma iš-tí pá-ni-ú-tim-ma a-ṭá-ra-da-kum AN.NA 10 ma-na ša e-li-a-ku-ni i-ṣé-er AN.NA-ki-kà ri-bi-iṣ AN.NA wa-ar-kà-tám ú-lá i-šu a-šu-mì ša DUMU qá-a-tim mì-šu-um a-ni-um ša mì-ma-ša-ma lá ta-áš-pu-ra-nim a-wi-lúm e-mu-qá-tám e-ta-wu a-ša-me-ma KÙ.BABBAR 30 ma-na a-na a-šùr-UTU-ši a-ḫi-šu ḫa-bu-ul-ma ṭup-pu-šu ḫa-ar-mu-um a-ma-kam i-ba-ší ša-i-il₅-ma té-er-ta-kà za-ku-tum li-li-kam